CELEX: 31975R2540
Language: el
Date: 1975-10-06
Title: Κανονισμός (ΕΟΚ) αριθ. 2540/75 τής Επιτροπής τής 6ης Οκτωβρίου 1975 περί καθορισμού τής γενεσιουργού αιτίας τού δικαιώματος ενισχύσεως γιά τούς παραγωγούς λυκίσκου

Avis juridique important

|

31975R2540

Κανονισμός (ΕΟΚ) αριθ. 2540/75 τής Επιτροπής τής 6ης Οκτωβρίου 1975 περί καθορισμού τής γενεσιουργού αιτίας τού δικαιώματος ενισχύσεως γιά τούς παραγωγούς λυκίσκου  

Επίσημη Εφημερίδα αριθ. L 259 της 07/10/1975 σ. 0009 - 0009 Ελληνική ειδική έκδοση: Κεφάλαιο 03 τόμος 13 σ. 0147  Ισπανική ειδική έκδοση: Κεφάλαιο 03 τόμος 9 σ. 0011  Πορτογαλική ειδική έκδοση : Κεφάλαιο 03 τόμος 9 σ. 0011 

ΚΑΝΟΝΙΣΜΟΣ (ΕΟΚ) αριθ. 2540/75 ΤΗΣ ΕΠΙΤΡΟΠΗΣ της 6ης Οκτωβρίου 1975 περί καθορισμού της γενεσιουργού αιτίας του δικαιώματος ενισχύσεως για τους παραγωγούς λυκίσκουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε από την πράξη προσχωρήσεως(2), και ιδίως το άρθρο 13 παράγραφος 4,  Εκτιμώντας:  ότι, κατά το άρθρο 4 παράγραφος 2 του κανονισμού (ΕΟΚ)αριθ. 1134/68 του Συμβουλίου, της 30ής Ιουλίου 1968, περί καθορισμού των κανόνων εφαρμογής του κανονισμού (ΕΟΚ) αριθ. 653/68 περί των όρων μετατροπής της αξίας της λογιστικής μονάδος, που  χρησιμοποιείται στην κοινή γεωργική πολιτική(3) για τις εργασίες που πραγματοποιούνται στα πλαίσια της κοινής γεωργικής πολιτικής, τα οφειλόμενα ποσά από ένα Κράτος μέλος ή ένα οργανισμό δεόντως εξουσιοδοτημένο, εκφραζόμενα σε εθνικό νόμισμα και  αντιπροσωπεύοντα ποσά καθοριζόμενα σε λογιστικές μονάδες, καταβάλλονται με βάση τη σχέση μεταξύ της λογιστικής μονάδας και του εθνικού νομίσματος, που ίσχυε τη στιγμή της πραγματοποιήσεως της εργασίας ή μέρους αυτής- ότι, κατά το άρθρο 6 του προαναφερθέντος κανονισμού θεωρείται ως στιγμή πραγματοποιήσεως της εργασίας η ημερομηνία κατά την οποία επέρχεται η γενεσιουργός αιτία της απαιτήσεως σχετικά με το ποσό που αναλογεί στην εργασία αυτή, έτσι όπως η γενεσιουργός  αυτή αιτία ορίζεται από την κοινοτική νομοθεσία, ή, ελλείψει και εν αναμονή αυτής, από τη νομοθεσία του ενδιαφερομένου Κράτους μέλους- ότι, κατά το άρθρο 12 παράγραφος 2 του κανονισμού (ΕΟΚ) αριθ. 1696/71, μπορεί να χορηγηθεί ενίσχυση στους παραγωγούς λυκίσκου- ότι η χορήγηση της ενισχύσεως αυτής δεν είναι υποχρεωτική αλλά αποφασίζεται για κάθε συγκομιδή από το Συμβούλιο- ότι το  δικαίωμα της ενισχύσεως δεν υπάρχει παρά μόνο μετά την έκδοση αυτής της αποφάσεως- ότι ως εκ τούτου, για να εξασφαλίζεται ομοιόμορφη εφαρμογή του καθεστώτος της ενισχύσεως πρέπει να λαμβάνεται υπόψη, για τον υπολογισμό του ποσού αυτής της ενισχύσεως σε  εθνικό νόμισμα, η τιμή μετατροπής που ισχύει κατά την ημερομηνία του κανονισμού, που καθορίζει το ποσό της ενισχύσεως για τους παραγωγούς- ότι έτσι το Συμβούλιο μπορεί να λάβει υπόψη το ενδεχόμενο μεταβολής των νομισματικών ισοτιμιών που λαμβάνει χώρα  μετά την πρόταση της Επιτροπής- ότι τα μέτρα, που προβλέπονται στον παρόντα κανονισμό, είναι σύμφωνα με τη γνώμη της Επιτροπής Διαχειρίσεως του Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά την έννοια του άρθρου 6 του κανονισμού (ΕΟΚ) αριθ. 1134/68 η γενεσιουργός αιτία του δικαιώματος ενισχύσεως για τους παραγωγούς λυκίσκου θεωρείται ότι επήλθε κατά την ημερομηνία της υιοθετήσεως από το Συμβούλιο του κανονισμού περί  καθορισμού της ενισχύσεως για τους παραγωγούς με βάση τη συγκομιδή, για την οποία πρόκειται.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τη συγκομιδή του έτους 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Οκτωβρίου 1975.  Για την Επιτροπή P.J. LARDINOIS Μέλος της Επιτροπής  (1) ΕΕ αριθ. Ν 175 της 4.8.1971, σ. 1.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 188 της 1.8.1968, σ. 1.